מנסור עבאס

מַנְסוּר עַבַּאס (בערבית: منصور عباس, תעתיק מדויק: מַנְצוּר עַבַּאס; נולד ב-22 באפריל 1974) הוא פוליטיקאי ערבי-ישראלי המכהן כיושב ראש מפלגת רע"מ וכחבר הכנסת מטעמה. כיהן גם כיו"ר הוועדה המיוחדת לענייני החברה הערבית וכסגן יו"ר הכנסת. בנוסף, מכהן גם כסגן יושב ראש הפלג הדרומי של התנועה האסלאמית. רופא שיניים במקצועו.

==ביוגרפיה==
נולד במע'אר. כשהיה בן 17 החל לשאת דרשות במסגד השלום. בוגר לימודי רפואת שיניים מהאוניברסיטה העברית, בה גם החל את פעילותו הפוליטית. הוא הקים תא סטודנטים ערבי בשם 'תחאלוף' (האיחוד) שהורכב מסטודנטים מוסלמים אדוקים, ממאוכזבי תנועת חד"ש ומסטודנטים עצמאיים. 'תחאלוף' התרכז בשיפור תנאי הסטודנטים הערבים שהתגוררו במעונות הסטודנטים של האוניברסיטה העברית ובמיצוי זכויותיהם. עבאס נישא על גב הצלחת 'תחאלוף' ונבחר פעמיים לראשות ועד הסטודנטים הערבים. במקביל ללימודי רפואת השיניים, למד לימודים אסלאמיים אצל השייח' עבדאללה נימר דרוויש. כשסיים את לימודיו עבד תקופה קצרה כרופא שיניים.

== פעילות פוליטית ==
החל משנת 2007 שימש כמזכ"ל תנועת רע"מ.

ב-2010 נבחר לסגנו של חמאד אבו דעאבס, יו"ר הפלג הדרומי של התנועה האסלאמית. בתפקידו עסק בסיוע סוציאלי לנזקקים, ובין השאר סייע למשפחות מחבלים. בשנים 2014-2016 הוא נפגש עם פעילי חמאס, בהם חאלד משעל, כחלק מיוזמת שלום של מיכאל מלכיאור.

ב-2018 התמודד ונבחר לשמש כיו"ר רע"מ ומועמדה לכנסת. בין היתר, הוא הוביל קידום אמנה חדשה לתנועה האסלאמית, המבססת את האסלאם הוַוסַטי, זרם הנחשב למתון. בין השאר הוא הכניס נשים לרשימה לכנסת.

ב־2020 מונה ליו"ר הוועדה המיוחדת למיגור הפשיעה במגזר הערבי ולסגן יושב ראש הכנסת. ב-2021 מונה ליו"ר הועדה המיוחדת לענייני החברה הערבית.

במחצית השנייה של 2020 אימץ עבאס קו שלפיו הוא אינו שולל ישיבה בממשלה עם נתניהו בתמורה להישגים עבור המגזר הערבי. בראיון מנובמבר אותה שנה אמר שרק הימין יכול לעשות שלום ורק השמאל פותח במלחמות.

בנובמבר 2020 פורסם כי דרש משאר המפלגות ברשימה המשותפת כי ינקטו גישה פרגמטית יותר ויאפשרו לו לנהל משא ומתן לתמיכה בממשלת ימין. בשל מדיניותו זו התפצלה הרשימה המשותפת, ובבחירות לכנסת העשרים וארבע רע"מ בראשות עבאס רצה ברשימה נפרדת משאר המפלגות הערביות וקיבלה 4 מנדטים. לאחר הבחירות, חבר עבאס אל יאיר לפיד ונפתלי בנט להקמת הממשלה ה-36 ובכך הפכה מפלגת רע"מ בראשותו למפלגה הערבית הראשונה החברה בקואליציה מאז 1977.

==עמדותיו==
[[טל שניידר מראיינת את מנסור עבאס, "שבתרבות" רמת השרון, 30 ביולי 2022]]
בכנס בחירות של הרשימה המשותפת לקראת הבחירות לכנסת ה-23 קרא עבאס למי שמחרים את הבחירות לכנסת להחזיר את תעודת הזהות הישראלית שלו ולמעשה לוותר על האזרחות הישראלית<ref></ref>.

עבאס תומך בחיזוק "ערכי המשפחה הישנים והטובים" וחושב שעל המדינה לסייע במימון טיפולי המרה למעוניינים בכך, כולל קטינים. הוא התנגד לקיומם של מצעדי גאווה וכן התנגד לכניסת ארגוני להט"ב לבתי ספר ערביים לצורך הסברה. כמו כן, הביע תמיכה בהסדרה חוקית לפוליגמיה (ריבוי-נשים).

באפריל 2020 נשא נאום בכנסת לרגל יום הזיכרון לשואה ולגבורה והביע סולידריות עם העם היהודי שהיה קורבן לאנטישמיות.

בדצמבר 2021 אמר עבאס בעברית כי "ישראל היא מדינה יהודית וככה תישאר".

== חיים אישיים ==
עבאס נשוי ואב לשלושה. מתגורר במע'אר<ref></ref>.

==קישורים חיצוניים==

* 
* 
* 
* 
* 
* 
* 
* 
* יונתן דחוח-הלוי, [https://jcpa.org.il/article/רעמ-פרגמטיזם-ואסלאמיזם-על-פי-מנסור-ע/ רע"מ – פרגמטיזם ואסלאמיזם על פי מנסור עבאס], באתר המרכז הירושלמי לענייני ציבור ומדינה
* 
* 

* [https://www.knesset.tv/knesset-members/mansour-abbas/ מנסור עבאס], באתר ערוץ כנסת

==הערות שוליים==

קטגוריה:אנשי התנועה האסלאמית
קטגוריה:מע'אר: חברי הכנסת
קטגוריה:יושבי ראש ועדות הכנסת
קטגוריה:רופאי שיניים ישראלים
קטגוריה:רופאים ערבים ישראלים
קטגוריה:פוליטיקאים ערבים ישראלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:חברי הכנסת העשרים ואחת
קטגוריה:חברי הכנסת העשרים ושתיים
קטגוריה:חברי הכנסת העשרים ושלוש
קטגוריה:חברי הכנסת העשרים וארבע
קטגוריה:חברי הכנסת העשרים וחמש
קטגוריה:חברי כנסת ערבים
קטגוריה:ראשי מפלגת רע"ם
קטגוריה:סגני יושב ראש הכנסת בכנסת העשרים ושלוש
קטגוריה:סגני יושב ראש הכנסת בכנסת העשרים וארבע
קטגוריה:חברי הכנסת מטעם הרשימה הערבית המאוחדת (רע"ם)
קטגוריה:ישראלים שנולדו ב-1974
קטגוריה:חברי הכנסת: רופאים